Na osnovu člana 38 stav 1 tačka 2 Zakona o lokalnoj samoupravi („Službeni list Crne Gore“, br. 02/18, 34/19, 38/20, 50/22 i 84/22), člana 35 stav 1 tačka 2 i člana 38 stav 1 Statuta Opštine Nikšić („Službeni list Crne Gore – Opštinski propisi“, br. 31/18 i 21/23), Skupština opštine Nikšić na sjednici održanoj dana \_\_\_\_\_\_\_\_\_\_\_\_. godine, donijela je

**O D L U K U**

**o usvajanju** **Strategije zapošljavanja u opštini Nikšić 2024–2028.**

**sa Akcionim planom za 2024. godinu**

Član 1

Usvaja se Strategija zapošljavanja u opštini Nikšić 2024–2028. sa Akcionim planom za 2024. godinu.

Član 2

Sastavni dio ove odluke čini Strategija zapošljavanja u opštini Nikšić 2024–2028. sa Akcionim planom za 2024. godinu.

Član 3

Ova odluka stupa na snagu osmog dana od dana objavljivanja u „Službenom listu Crne Gore – Opštinski propisi“.

Broj: 01-030-

Nikšić, \_\_\_.\_\_\_.2024. godine

**SKUPŠTINA OPŠTINE NIKŠIĆ**

**Predsjednik**

Nemanja Vuković, s. r.

**PRAVNI OSNOV**

Pravni osnov za donošenje ove odluke sadržan je u članu 38 stav 1 tačka 2 Zakona o lokalnoj samoupravi („Službeni list Crne Gore“, br. 02/18, 34/19, 38/20, 50/22 i 84/22), kojim je propisano da Skupština opštine u djelokrugu svojih poslova donosi propise i druge opšte akte.

Članom 35 stav 1 tačka 2 Statuta Opštine Nikšić („Službeni list Crne Gore – Opštinski propisi“, br. 31/18 i 21/23) takođe je propisano da Skupština opštine u djelokrugu svojih poslova donosi propise i druge opšte akte, dok je članom 38 stav 1 Statuta opštine Nikšić („Službeni list Crne Gore – Opštinski propisi“, br. 31/18 i 21/23) propisano da Skupština opštine u vršenju poslova iz svoje nadležnosti donosi sljedeće akte: Statut Opštine, poslovnik, odluke, rješenja, zaključke, povelje, preporuke, planove, programe i druge akte, što predstavlja još jedan od pravnih osnova za donošenje predmetne odluke.

**OBRAZLOŽENJE**

Odluka o usvajanju Strategije zapošljavanja opštine Nikšić za period 2024–2028. godine donijeta je sa ciljem unapređenja lokalne politike zapošljavanja, smanjenja nezaposlenosti i podsticanja održivog ekonomskog rasta u opštini Nikšić. Ovaj dokument je usklađen sa međunarodnim, nacionalnim i lokalnim propisima i predstavlja važan korak ka ostvarenju održivog, inkluzivnog i stabilnog razvoja opštine.

Izrada strategije je dio realizacije projekta „Program izvrsnosti zapošljavanja“ (Ugovor: CFCU/MNE/252), koji je finansirala Evropska unija u okviru programa „Podrška zapošljavanju, socijalnoj inkluziji i socijalnom preduzetništvu“. Takođe, izrada Strategije je planirana u Strateškom planu razvoja opštine Nikšić, u okviru specifičnog cilja 2. Održivi ekonomski rast i razvoj i prioritetom 2.1. Smanjenje nezaposlenosti.

Strategija će dodatno osnažiti lokalne kapacitete i omogućiti multisektorsku saradnju u oblasti zapošljavanja, a sve u cilju unapređenja uslova za zapošljavanje u Nikšiću.

**SLUŽBA ZA SARADNJU, POSLOVE PREDSJEDNIKA I INFORMISANJE**

**Rukovodilac**

Marko Perućica,s.r.